– Сапраўды, наша служба ўнікальная. Мы належым да ваенізаванага горна-выратавальнага атрада, у які ўваходзіць пяць такіх узводаў, як наш, – гаворыць Эдуард Мікалаевіч. – У нашым будзе 78 чалавек, але пакуль занята толькі 16. Мы з задавальненнем возьмем у свае рады тых, у каго ёсць хоць якая-небудзь горная спецыяльнасць. Вельмі важна разумець, што такое работа пад зямлёй і якія нечаканасці там могуць напаткаць.